PF ตั้งเป้าปี 59 รายได้-ยอดขายโต 10% จ่อเปิด 14 โครงการใหม่ 1.92 หมื่นลบ.
PF ตั้งเป้าปี 59 รายได้-ยอดขายโต 10% กางแผนเปิด 14 โครงการใหม่ 1.92 หมื่นลบ.ฟุ้ง backlog ในมือราว 7.97 พันลบ.รับรู้ปลายปีนี้ 1.9 พันลบ.ที่เหลือทยอยรับรู้ในปี 59
19 พ.ย. 2558

บริษัท พร็อพเพอร์ตี้ เพอร์เฟค จำกัด (มหาชน) หรือ PF ระบุว่า บริษัทตั้งเป้ารายได้และยอดขายในปี 59 เติบโตราว 10% โดยมีแผนเปิดโครงการใหม่ 14 โครงการ รวมมูลค่าโครงการราว 1.92 หมื่นล้านบาท และยอดขายรอโอน (backlog)ในมือราว 7.97 พันล้านบาทโดยจะรับรู้เป็นรายได้ในปลายปีนี้ราว 1.9 พันล้านบาท ที่เหลือทยอยรับรู้ในปีหน้า
พร้อมกันนั้นบริษัทยังอยู่ระหว่างการเจรจากับพันธมิตรในกลุ่มค้าปลีกเพื่อร่วมมือกันพัฒนาโครงการคอมมูนิตี้มอลล์ 5 แห่งในแผนงาน คาดว่าจะชัดเจนในปีหน้า